ประกาศคณะกรรมการกํากับหลักทรัพย์และตลาดหลักทรัพย์  
ที่ กธ. 12/2560  
เรื่อง  การดํารงเงินกองทุนของผู้ประกอบธุรกิจที่ได้รับ  
ใบอนุญาตเฉพาะบางประเภทธุรกิจ  
(ฉบับที่ 2)  
                              

                    อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 97 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4/2557  เรื่อง การดํารงเงินกองทุนของผู้ประกอบธุรกิจที่ได้รับใบอนุญาตเฉพาะบางประเภทธุรกิจ ลงวันที่ 1 กรกฎาคม พ.ศ. 2557  และให้ใช้ความต่อไปนี้แทน

                    “ข้อ 3   ผู้ประกอบธุรกิจตามข้อ 1(2) ต้องดํารงเงินกองทุนไม่ต่ํากว่าอัตราสูงสุดของอัตราดังต่อไปนี้

                    (1)  หนึ่งล้านบาท

                    (2)  มูลค่าของค่าใช้จ่ายโดยเฉลี่ยในรอบสามเดือนต่อปี  ทั้งนี้ เฉพาะค่าใช้จ่าย  
ที่เกี่ยวข้องกับการประกอบธุรกิจ

                    (3)  มูลค่าร้อยละสิบสองของรายได้เฉลี่ยต่อปีที่เกี่ยวข้องกับการประกอบธุรกิจแต่ไม่เกินห้าสิบล้านบาท  ทั้งนี้ รายได้เฉลี่ยดังกล่าวให้คํานวณจากรายได้ย้อนหลังสามปีก่อนปีที่ต้องดํารงเงินกองทุน

                    ผู้ประกอบธุรกิจตามวรรคหนึ่งที่มีคุณสมบัติและได้แจ้งความประสงค์ต่อสํานักงานตามประกาศคณะกรรมการกํากับตลาดทุนว่าด้วยหลักเกณฑ์ชั่วคราวในการประกอบธุรกิจสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าบางประเภท ให้ดํารงเงินกองทุนในอัตราไม่ต่ํากว่าหนึ่งแสนบาทแทน”


ข้อ ๒ ให้ยกเลิกความในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4/2557  เรื่อง การดํารงเงินกองทุนของผู้ประกอบธุรกิจที่ได้รับใบอนุญาตเฉพาะบางประเภทธุรกิจ ลงวันที่ 1 กรกฎาคม พ.ศ. 2557  และให้ใช้ความต่อไปนี้แทน

                    “ข้อ 4   ผู้ประกอบธุรกิจการเป็นที่ปรึกษาการลงทุน ต้องดํารงเงินกองทุนไม่ต่ํากว่าอัตราสูงสุดของอัตราดังต่อไปนี้

                    (1)  หนึ่งแสนบาท

                    (2) มูลค่าของค่าใช้จ่ายโดยเฉลี่ยในรอบสามเดือนต่อปี  ทั้งนี้ เฉพาะค่าใช้จ่ายที่เกี่ยวข้องกับการประกอบธุรกิจ

                    (3)  มูลค่าร้อยละสิบของรายได้เฉลี่ยต่อปีที่เกี่ยวข้องกับการประกอบธุรกิจแต่ไม่เกินห้าล้านบาท  ทั้งนี้ รายได้เฉลี่ยดังกล่าวให้คํานวณจากรายได้ย้อนหลังสามปีก่อนปีที่ต้องดํารงเงินกองทุน

                    ผู้ประกอบธุรกิจตามวรรคหนึ่งที่มีคุณสมบัติและได้แจ้งความประสงค์ต่อสํานักงานตามประกาศคณะกรรมการกํากับตลาดทุนว่าด้วยหลักเกณฑ์ชั่วคราวในการประกอบธุรกิจสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าบางประเภท ต้องดํารงเงินกองทุนในอัตราไม่ต่ํากว่าหนึ่งแสนบาท

                    ในกรณีที่ผู้ประกอบธุรกิจตามวรรคหนึ่งหรือวรรคสองประกอบธุรกิจการเป็นที่ปรึกษาสัญญาซื้อขายล่วงหน้าด้วย ให้นําค่าใช้จ่ายและรายได้ที่เกิดจากการประกอบธุรกิจที่ปรึกษาการลงทุนและที่ปรึกษาสัญญาซื้อขายล่วงหน้ามารวมคํานวณในการดํารงเงินกองทุนตามวรรคหนึ่งหรือวรรคสอง แล้วแต่กรณี”


ข้อ ๓ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไป


ผู้มีอํานาจลงนาม - ประกาศ ณ วันที่ 20 กุมภาพันธ์ พ.ศ. 2560

 

 

 

                                                              (นายวรวิทย์  จําปีรัตน์)

                                                                 ประธานกรรมการ

                                             คณะกรรมการกํากับหลักทรัพย์และตลาดหลักทรัพย์